《为杨简斋题空蒙图》
元代·马臻

西湖天下奇，回薄太古色。春风散花柳，元气荡空碧。

淡然存天散，岂为歌舞惑。我家本住湖水边，笔床茶灶依渔船。

振衣一别五千里，为君展卷心茫然。欲问吾庐在何处？但见老木浮寒烟。

吾庐不可寻，山川不可越。人生行止会有时，长啸阶前望明月。

作者简介：马臻（1254——？），字志道，别号虚中，钱塘（今属浙江）人。宋亡后学道，受业于褚伯秀之门，曾隐于西湖之滨。